பரிகா பர்வேசு

பரிகா பர்வேசு (Fariha Pervez)   இவர் ஒரு சிறந்த மற்றும் பல்துறை பாக்கித்தான் பெண் பாடகி ஆவார். பல்வேறு பிரபலமான மற்றும் பிரபலமான கசல் இசைக்காக இவர் சிறப்பாக அறியப்படுகிறார். பாக்கித்தான் தொலைக்காட்சி கழகத்தின் மிகச் சிறிய வயதிலிருந்தே தனது வாழ்க்கைத் தொகுப்பையும் நடிப்பையும் தொடங்கினார். பிரபலமான  "ஆங்கன் ஆங்கன் தாரே" குழந்தைகள் இசை நிகழ்ச்சியுடன் இணைந்து தொகுத்து வழங்கினார். இவரது முதல் தொகுப்பான "நைஸ் & நாட்டி" என்பது வெளியான பிறகு, இவரது பாடல் "பதாங் பாஸ்"  ஒரு உடனடி வெற்றியாக மாறியது, அங்கிருந்து இவரது இசை வாழ்க்கை துவங்கியது. மேலும் இவர் பாடுவதில் மட்டுமே கவனம் செலுத்த முடிவு செய்தார்.

 ஆரம்ப கால வாழ்க்கை 
பரிகா பர்வேசு பாக்கித்தானின் லாகூரில் பிறந்தார். தனது பாடும் திறமையை தனது தந்தையிடமிருந்து பெற்றதாக இவர் கூறுகிறார். 1995ஆம் ஆண்டில், பர்வேசு இசைப் பயிற்சிக்காக "பெரோசு கில்" என்பவரிடம் சேர்ந்தார். இவர் பாக்கித்தானின் கலைஞர்கள் குடும்பத்தைச் சேர்ந்தவர். இரண்டு சகோதரர்களுடன் ஒரே சகோதரியாக பிறந்த இவர் தனது ஓய்வு நேரத்தை தனது குடும்பத்துடன் செலவிட விரும்புகிறார். 

 தொழில் 
பரிகா பர்வேசு 90களின் முற்பகுதியில் நிகழ்ச்சி வழங்குதல் மற்றும் நடிப்பு மூலம் தனது வாழ்க்கையைத் தொடங்கினார். ஆனால் பின்னர் இவர் 90களின் நடுப்பகுதியில் இசை வாழ்க்கைக்கு மாறினார். பின்னர், இவர் ஒரு நடிகையாக தனது வாழ்க்கையைத் தொடங்கினார். பிரபலமான குழந்தைகள் நாடகமான ஐனக் வாலா ஜின் உள்ளிட்ட சில நாடகத் தொடர்களில் பணியாற்றினார்.

பர்வேசு தனது முதல் இசைத் தொகுப்பை 1996இல் நைஸ் & நாட்டி என்ற பெயரில் வெளியிட்டார். இவர் இதுவரை ஏழு இசைத் தொகுப்புகளை வெளியிட்டுள்ளார். மேலும் ஒவ்வொரு இசைத் தொகுப்புகலிருந்தும் பல வெற்றிப் பாடல்களைப் பெற்றுள்ளார். தன் இசை வாழ்க்கையில் போது, இவர் "சீப் சாஹப், சலைப் கூங்கத், சங்கம், இந்தேகா & மூசா கான் போன்ற பாக்கிததான் திரைப்படங்களிலும் பாடியுள்ளார். பாடகியாக தனது ஆரம்ப நாட்களில், பரிக பர்வேசு பிரபலமான பாக்கித்தான் தொலைக்காட்சியின் நிகழ்ச்சிகளிலும் தோன்றினார். இதில் அமீர் குஸ்ரோவின் விசித்திரமான பாடல்களை வோ பஹார் ஆயி & சில்மான் என்ற பெயரில் உள்ளடக்கியது. பரிக பர்வேசு தனது உறவினர் அரிஃபா சித்திகி, ஈரம் ஹசன், சீமி ஜைதி, ஷப்னம் மஜீத், மற்றும் சைரா நசீம் ஆகியோருடன் இணைந்தும் பாடியுள்ளார். இது தவிர, இவர் பிரபலமான நாடக தலைப்பு பாடல்கள் மற்றும் ஒற்றையர் மற்றும் பல பாடல்களை பிரபலமான "விர்சா"  தொடர் பாரம்பரிய இசையிலும் பாடியுள்ளார். இதை பாக்கித்தான் தொலைக்காட்சிக்காக   மியான் யூசுப் சலாவுதீன்  தயாரித்தார்.

 பேசன் (2005) 
6 வது இசைத் தொகுப்பான பேஷன் 2005 இல் சதாஃப் ஸ்டீரியோ நிறுவனத்தின் கீழ் வெளியிடப்பட்டது. இந்த ஆல்பத்தில் 12 பாடல்கள் இருந்தன. "யாத் பியா கி"  (உஸ்தாத் பராய் குலாம் அலிகானுக்கு அஞ்சலி) என்ற காணொளி ஜவாத் பசீர் இயக்கிய முதல் காணொளியாகும். இது 'தும்ரி' முதல் "தி மியூசிக் விருதுகள்" மற்றும் சிறந்த பாலாட் விருதையும் பெற்றது.

 அபி அபி (2010) 
பரிகா பர்வேசின் 7 வது இசைத்தொகுப்பான அபி அபி சதாஃப் ஸ்டீரியோ ரெக்கார்ட் நிறுவனத்தின் கீழ் வெளியிடப்பட்டது. 2010 நவம்பர் 12, அன்று இவரது 6 வது இசைதொகுப்பு வெளியான ஐந்து ஆண்டுகளுக்குப் பிறகு இந்தத் தொகுப்பு அதிகாரப்பூர்வமாக தொடங்கப்பட்டது.

 குறிப்புகள் 

பகுப்பு:1974 பிறப்புகள்
பகுப்பு:பஞ்சாப் நபர்கள்
பகுப்பு:வாழும் மக்கள்